
**PRIPREMA ZA IZVOĐENJE NASTAVNOG SATA GEOGRAFIJE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **KONCEPTI**: Prostorni identitet | | | | | | | | |
| **NASTAVNA TEMA**: Gdje živimo | | | | | | | | |
| **NASTAVNA JEDINICA**: Živimo na kopnu, a more nas spaja | | | | | | | | |
| **RED. BROJ**: 19. | | **TIP NASTAVNOG SATA**: ponavljanje | | | | | **DATUM**: | |
| **ŠKOLA**: | | | | **UČITELJ**: | | | **RAZRED**: peti | |
| **ODGOJNO-OBRAZOVNI ISHOD**: **GEO OŠ A.B.5.3.** Učenik analizira globalnu raspodjelu kopna i mora na geografskoj karti i globusu te uspoređuje prostorne identitete na kontinentskoj, regionalnoj i nacionalnoj razini. | | | | | | | | |
| **RAZRADA ISHODA**:   * pokazuje i uspoređuje kontinente i oceane na globusu i geografskoj karti te ih imenuje na slijepoj karti * razlikuje kontinente Staroga i Novoga svijeta | | | | | | | | |
| **\*RAZINE USVOJENOSTI:** | | | | | | | | |
| **ZADOVOLJAVAJUĆA** | | **DOBRA** | | | **VRLO DOBRA** | | **IZNIMNA** | |
| Pokazuje kontinente i oceane na globusu i geografskoj karti te ih imenuje na slijepoj karti. | | Imenuje i uspoređuje kontinente i oceane na globusu i geografskoj karti te razlikuje kontinente Staroga i Novoga svijeta.  Na geografskoj karti svijeta/Europe pronalazi Hrvatsku i određuje njezin položaj unutar Europe. Navodi Hrvatsku kao članicu Europske unije. | | | Obrazlaže kako se određuje geografski položaj.  Opisuje položaj Europe među kontinentima i imenuje europske regije s pomoću tematske karte.  Razlikuje različite prostorne identitete Hrvatske. | | Analizira globalnu raspodjelu kopna i mora na geografskoj karti i globusu.  Uspoređuje različite prostorne identitete Hrvatske. | |
| **AKTIVNOSTI UČENIKA:**   * **gleda** film * **odgovara** na pitanja * **pokazuje** kontinente i oceane na geografskoj karti svijeta * **piše** imena kontinenata i oceana na slijepoj karti svijeta * **boja** kontinente i oceane na slijepoj karti svijeta * **uspoređuje** kontinente i oceane prema površini * **analizira** razmještaj kontinenata i oceana * **razlikuje** kontinente Staroga i Novoga svijeta * **vrednuje** rad kolege * **daje povratnu informaciju** kolegi * **ljepi** listić s odgovarajućimemotikonom u svrhu samovrednovanja | | | | | | | | |
| **VREDNOVANJE**:  **vrednovanje za učenje** - promatranje i pitanja na satu te davanje povratnih informacija učeniku  **vrednovanje kao učenje**- samovrednovanje, vršnjačko vrednovanje | | | | | | | | |
| **POVEZANOST S MEĐUPREDMETNIM TEMAMA I DRUGIM PREDMETIMA**: Učiti kako učiti, Osobni i socijalni razvoj,Uporaba informacijske i komunikacijske tehnologije  **ikt. C.2.2**. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okruženju.  **uku D.2.2.**  Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć  **osr A.2.4.** Razvija radne navike.  **osr A.2.3.** Razvija osobne potencijale. | | | | | | | | |
| **KOMPETENCIJE:**  **Komunikacijske kompetencije**: uredno **rješavati** zadatke, koncentrirano **pratiti**  **Učiti kako učiti**: točno **primijeniti** upute  **Socijalne kompetencije**: **držati** se određenog vremenskog okvira za izvršavanje samostalnih zadataka, pozorno **pratiti**, aktivno **sudjelovati** u radu, **upisati** sadržaj na kartu  **Digitalna kompetencija:** pronalaženje podataka u digitalnome okruženju  **Komunikacija na materinskom jeziku:** pravilno usmeno i pisano izražavanje | | | | | | | | |
| **KLJUČNI POJMOVI**: kopnena i vodena polutka, more, ocean, kontinent, Stari i Novi svijet | | | | | | | | |
| **ORGANIZACIJA I TIJEK NASTAVNOG SATA** | | | | | | | | |
| **Vrijeme** | **Razrada aktivnosti**  **Aktivnosti učenika** | | **Razrada aktivnosti**  **Aktivnosti učitelja** | | | **Nastavne metode i oblici rada** | | **Nastavna sredstva i pomagala** |
| 10' | **UVODNI DIO**   * **gleda** film * **odgovara** na pitanja * **pokazuje** na geografskoj karti svijeta kontinente i oceane * **piše** imena kontinenata na slijepoj karti svijeta | | **UVODNI DIO**   * **projicira film** 7 kontinenata Svijet geografije u digitalnom alatu Edpuzzle   <https://edpuzzle.com/media/5d29923578a57040ae3f1379>   * **provjerava** znanja stečena na prethodnom satu * **pokazuje** na zidnoj karti svijeta * **dijeli** radne listiće sa slijepom kartom svijeta | | | samostalan rad,  demonstracija,  razgovor,  neizravna grafička metoda | | udžbenik,  radna bilježnica,  atlas,  zidna karta svijeta,  globus,  računalo,  projektor,  radni listići sa zadatcima |
| 25' | **GLAVNI DIO**   * **sluša** upute učitelja * **rješava** zadatke: * **boja** na slijepoj karti svijeta kontinente i   oceane   * **uspoređuje** kontinente i   oceane prema površini   * **analizira** razmještaj kontinenata i oceana * **razlikuje** kontinente Staroga i Novoga svijeta * **zamjenjuje** radne listiće s kolegom iz klupe * **vrednuje** **rad** kolege **i daje** mu **povratnu informaciju** | | **GLAVNI DIO**   * **daje** upute za rad * **pomaže** učenicima prilikom rješavanja zadataka * **projicira** točna rješenja | | | samostalan rad,  rad u paru  demonstracija,  razgovor,  neizravna grafička metoda | | udžbenik,  radna bilježnica,  atlas,  zidna karta svijeta,  globus,  računalo,  projektor,  radni listići sa zadatcima,  tableti ili mobiteli učenika |
| 2-3' | **ZAVRŠNI DIO**   * **ljep**i listić s odgovarajućim emotikonom u svrhu samovrednovanja | | **ZAVRŠNI DIO**   * **dijeli** listiće za samovrednovanje | | | samostalan rad | | listići za samoprocjenu |
| **PLAN ŠKOLSKE PLOČE** | | | | | | | | |
| **VREDNOVANJE/SAMOVREDNOVANJE** | | | | | | | | |
| **ZADACI ZA PROVJERU ISHODA UČENJA NA LISTIĆU:**  Vidi prilog 1.  Vidi prilog 3. | | | | | | | | |
| **PRAKTIČNI RAD:**  Izaberi jedan kontinent i napravi njegovu osobnu iskaznicu. Npr.   |  |  |  |  |  | | --- | --- | --- | --- | --- | | kontinent | površina | broj stanovnika | otkriće | posebnosti | | Australija | 8.8 mil. km2 | 23 mil. | 1770. god. James Cook | kontinent- država  površinom najmanji kontinent  najrijeđe naseljen kontinent  brojni endemi-klokan, emu... | | | | | | | | | |
| **RAD S UČENICIMA S TEŠKOĆAMA:**  Vidi prilog 2. | | | | | | | | |
| **RAD S DAROVITIM UČENICIMA:**  Istraži zanimljivosti o pojedinim kontinentima i oceanima. Izradi umnu mapu na temu kontinenti i oceani u kojoj ćeš prikazati i pronađene zanimljivosti | | | | | | | | |
| **LITERATURA:**  Predmetni kurikulum  [www.geografija.hr](http://www.geografija.hr); [www.skolskiportal.hr](http://www.skolskiportal.hr) ; <http://www.enciklopedija.hr/> | | | | | | | | |
| **POVEZNICE S DIGITALNIM SADRŽAJIMA:**  <https://edpuzzle.com/media/5d29923578a57040ae3f1379> (7 kontinenata Svijet geografije, YouTube, u digitalnom alatu Edpuzzle)  <http://www.enciklopedija.hr/natuknica.aspx?id=4676>(površina Australije)  <http://www.enciklopedija.hr/natuknica.aspx?id=23315> (površina Grenlanda) | | | | | | | | |

\* Za sve odgojno-obrazovne ishode u kurikulumu određena je razina usvojenosti dobar koja služi učitelju kao osnova za daljnje planiranje poučavanja i učenja ali i kao osnova za planiranje i provedbu vrednovanja. Za svaku nastavnu jedinicu preuzete su iz metodičkog priručnika mentorske skupine i ostale razine usvojenosti (zadovoljavajuća, vrlo dobra i iznimna) koje nisu kriteriji ocjenjivanja, već mogu poslužiti učitelju kao pomoć pri vrednovanju. Svaka viša razina podrazumijeva usvojenost ishoda nižih razina.

Prilog 1: Radni listić sa zadatcima za ponavljanje



PRVIH DESET ZADATAKA RIJEŠI NA /UZ POMOĆ PRILOŽENE SLIJEPE KARTE SVIJETA.

1. Žuto oboji površinom najmanji kontinent, a zeleno površinom najveći kontinent

2. Narančasto oboji jedini kontinent bez stalnih stanovnika, a olovkom osjenčaj kontinent na kojem ti živiš..

3. Plavo oboji površinom najveći i najdublji ocean i upiši njegovo ime na kartu.

4. Crveno podebljaj ekvator i napiši imena kontinenata koje presjeca ekvator.

5. Smeđe podebljaj početni meridijan i napiši imena kontinenata koje presjeca početni meridijan.

6. Plavo oboji Indijski ocean i označi ga na priloženoj karti brojem 1. Nabroji kontinente koji imaju obale na Indijskom oceanu.

7. Nabroji oceane na kojima svoje obale imaju:

a) Europa b) Južna Amerika

8. Navedi ime kontinenta koji ima obale na samo jednom oceanu.

9. Navedi ime kontinenta koji ima svoje obale na Arktičkom, Indijskom i Tihom oceanu.

10. Nabroji kontinente Starog svijeta.

U SLJEDEĆA DVA ZADATAKA ODGOVORI PUNIM REČENICAMA.


11. Objasni zašto je ime Tihog oceana upisano dva puta na karti.

12. Koristeći se podatcima na poveznicama:

<http://www.enciklopedija.hr/natuknica.aspx?id=4676> i <http://www.enciklopedija.hr/natuknica.aspx?id=23315>

ispiši u bilježnicu površinu Grenlanda i Australije. Usporedi njihove površine s njihovim prikazom na geografskoj karti svijeta. Što primjećuješ?

Prilog 2: Radni listić sa zadatcima za učenike s teškoćama.



PRVIH ŠEST ZADATAKA RIJEŠI NA /UZ POMOĆ PRILOŽENE SLIJEPE KARTE SVIJETA.

1. Na priloženoj karti koristeći se kartom svijeta u udžbeniku str. 33. napiši imena kontinenata i oceana.

2. Narančasto oboji jedini kontinent bez stalnih stanovnika, a žuto oboji kontinent na kojem ti živiš.


3. Plavo oboji površinom najveći i najdublji ocean.

4. Crveno podebljaj ekvator i napiši imena kontinenata koje presjeca ekvator.

5. Smeđe podebljaj početni meridijan i napiši imena kontinenata koje presjeca početni meridijan.

6. Uz pomoć učitelja napiši imena kontinenata koji imaju obale na Indijskom oceanu.

Prilog 3. Listići za samovrednovanje (samorefleksiju).



Prilikom izlaska iz razreda učenici ljepe listić s odgovarajućim emotikonom na za to predviđeno mjesto.