**PRIPREMA ZA IZVOĐENJE NASTAVNOG SATA GEOGRAFIJE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **KONCEPTI**: Prostorni identitet | | | | | | | | |
| **NASTAVNA TEMA**: Gdje živimo? | | | | | | | | |
| **NASTAVNA JEDINICA**: Živimo u Europi | | | | | | | | |
| **RED. BROJ**: 20. | | **TIP NASTAVNOG SATA**: kombinirani | | | | | **DATUM**: | |
| **ŠKOLA**: | | | | **UČITELJ**: | | | **RAZRED**: peti | |
| **ODGOJNO-OBRAZOVNI ISHOD**: **GEO OŠ A.B.5.3.** Učenik analizira globalnu raspodjelu kopna i mora na geografskoj karti i globusu te uspoređuje prostorne identitete na kontinentskoj, regionalnoj i nacionalnoj razini. | | | | | | | | |
| **RAZRADA ISHODA**:   * obrazlaže kako se određuje geografski položaj * opisuje položaj Europe među kontinentima * imenuje europske regije i Hrvatsku kao članicu Europske unije s pomoću tematske karte * uspoređuje različite prostorne identitete Hrvatske | | | | | | | | |
| **\*RAZINE USVOJENOSTI:** | | | | | | | | |
| **ZADOVOLJAVAJUĆA** | | **DOBRA** | | | **VRLO DOBRA** | | **IZNIMNA** | |
| Pokazuje kontinente i oceane na globusu i geografskoj karti te ih imenuje na slijepoj karti. | | Imenuje i uspoređuje kontinente i oceane na globusu i geografskoj karti te razlikuje kontinente Staroga i Novoga svijeta.  Na geografskoj karti svijeta/Europe pronalazi Hrvatsku i određuje njezin položaj unutar Europe. Navodi Hrvatsku kao članicu Europske unije. | | | Obrazlaže kako se određuje geografski položaj.  Opisuje položaj Europe među kontinentima i imenuje europske regije s pomoću tematske karte.  Razlikuje različite prostorne identitete Hrvatske. | | Analizira globalnu raspodjelu kopna i mora na geografskoj karti i globusu.  Uspoređuje različite prostorne identitete Hrvatske. | |
| **AKTIVNOSTI UČENIKA:**   * **odgovara** na pitanja * **imenuje** i **pokazuje** Europu na karti svijeta * **pokazuje** granicu Europe i Azije na geografskoj karti svijeta * **prepoznaje** Europu kao kontinent Starog svijeta * **zapisuje** naslov nastavne jedinice u bilježnicu * **sluša** izlaganje učitelja * **opisuje** geografski položaj Europe * **imenuje** susjedne kontinente, oceane, mora, morske prolaze * **zaključuje** o prednostima geografskog položaja Europe * **upisuje** imena država na odgovarajuće mjesto na slijepoj karti * **određuje** pripadnost Hrvatske regijama Europe * **zaokružuje** imena država članica EU * **prepoznaje** Hrvatsku kao članicu EU * **odgovara** na pitanja u digitalnom alatu Kahoot | | | | | | | | |
| **VREDNOVANJE**:  **vrednovanje za učenje** - promatranje i pitanja na satu te davanje povratnih informacija učeniku, kviz u digitalnom alatu Kahoot | | | | | | | | |
| **POVEZANOST S MEĐUPREDMETNIM TEMAMA I DRUGIM PREDMETIMA**: Učiti kako učiti, Osobni i socijalni razvoj, Građanski odgoj i obrazovanje  **uku D.2.2.**  Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć  **osr A.2.4.** Razvija radne navike.  **osr A.2.3.** Razvija osobne potencijale.  **goo.B.2.1.** Promiče pravila demokratske zajednice. | | | | | | | | |
| **KOMPETENCIJE:**  **Komunikacijske kompetencije**: razvijanje pozitivnog stava prema međukulturnoj komunikaciji  **Socijalne kompetencije**: pridržavati se dogovora i pravila, poštovati sebe i druge  **Komunikacija na materinskom jeziku:** pravilno usmeno i pisano izražavanje  **Učiti kako učiti**: pravilno i jezgrovito ispisati bilješke, izdvojiti bitno od nebitnoga | | | | | | | | |
| **KLJUČNI POJMOVI**: geografski položaj, Euroazija, regije Europe, Europska unija | | | | | | | | |
| **ORGANIZACIJA I TIJEK NASTAVNOG SATA** | | | | | | | | |
| **Vrijeme** | **Razrada aktivnosti**  **Aktivnosti učenika** | | **Razrada aktivnosti**  **Aktivnosti učitelja** | | | **Nastavne metode i oblici rada** | | **Nastavna sredstva i pomagala** |
| 5' | **UVODNI DIO**   * **odgovara** na pitanja učitelja * **imenuje** i **pokazuje** Europu na karti svijeta * **pokazuje** granicu Europe i Azije na geografskoj karti svijeta * **prepoznaje** Europu kao kontinent Starog svijeta * **zapisuje** naslov nastavne jedinice u bilježnicu | | **UVODNI DIO**   * **provjerava** znanja stečena na prethodnim nastavnim satovima   **postavlja** pitanja učenicima  *Kako se zove kontinent na kojem živimo?*  *S kojim kontinentom je Europa povezana u jedinstvenu cjelinu?*  *Pokaži granicu Europe i Azije.*  *Je li Europa dio Starog ili Novog svijeta?*   * **najavljuje** temu nastavnog sata * **zapisuje** naslov nastavne jedinice na ploču | | | samostalan rad,  razgovor,  demonstracija | | udžbenik, radna bilježnica,  atlas,  zidna karta svijeta |
| 35' | **GLAVNI DIO**   * **sluša** učiteljevo izlaganje o određivanju geografskog položaja * **zapisuje** bilješku u bilježnicu * radom u paru koristeći kartu svijeta **opisuje** geografski položaj Europe * **imenuje** i **pokazuje n**a geografskoj karti svijeta susjedne kontinente, oceane, mora, morske prolaze * u razgovoru s učiteljem i ostalim učenicima **zaključuje** o prednostima geografskog položaja Europe * **sluša** izlaganje učitelja o podjeli Europe na regije * radom u paru koristeći se političkom kartom Europe u atlasu str. 48.-49. **upisuje** imena država na odgovarajuće mjesto na unaprijed pripremljenoj tematskoj karti (Prilog 1.) * u razgovoru s učiteljem mi ostalim učenicima u razredu **određuje** pripadnost Hrvatske regijama Europe * koristeći se tematskom kartom u udžbeniku str.38. crvenom bojom **zaokružuje** imena država članica EU * **prepoznaje** Hrvatsku kao članicu EU | | **GLAVNI DIO**   * **definira** pojam geografski položaj * usmenim izlaganjem **opisuje** način određivanja geografskog položaja * **raspravlja** s učenicima o prednostima geografskog položaja Europe * **projicira** tematsku kartu *Regije Europe* * usmenim izlaganjem **definira** pojam regija * **navodi** i **pokazuje** na tematskoj karti regije Europe * **dijeli** učenicima radne listiće sa tematskom kartom *Regije Europe* (Prilog 1.) * **upućuje** učenike na političku kartu Europe u atlasu str. 38. * **pomaže** učenicima u radu * u razgovoru s učenicima **određuje** pripadnost Hrvatske Srednjoj i Južnoj Europi * u razgovoru s učenicima **definira** Hrvatsku kao članicu EU | | | rad u paru,  samostalan rad,  demonstracija,  razgovor,  izlaganje,  neizravna grafička metoda | | udžbenik,  radna bilježnica,  atlas,  zidna karta svijeta i Europe,  računalo,  projektor  radni listići |
| 5' | **ZAVRŠNI DIO**   * **odgovara** na pitanja u kvizu Kahoot | | **ZAVRŠNI DIO**   * **projicira** pitanja u digitalnom alatu Kahoot   <https://create.kahoot.it/share/zivimo-u-europi/41161da6-2585-40a7-b673-8016d5fc5382>   * **zadaje** domaću zadaću RB. str. 44. i 45. | | |  | |  |
| **PLAN ŠKOLSKE PLOČE**  **Živimo u Europi**   * **geografski položaj –** odnos nekoga mjesta ili područja prema bližem i daljem prostoru * **geografski položaj Europe** * povezana je s Azijom: gorje Ural, rijeka Ural, Kaspijsko jezero, Kavkaz, Crno more, morski prolazi Bospor i Dardaneli, Egejsko more * povezana je s Afrikom: Sredozemno more, Gibraltarska vrata * povezana je sa Sjevernom i Južnom Ameikom: Atlantski ocean * u središtu kopnene polutke * povoljan geografski položaj * **regija:** dijelovi prostora sličnih obilježja * **regije Europe:**      * Hrvatska dio **Srednje i Južne** Europe * Hrvatska 28. članica **EU** | | | | | | | | |
| **VREDNOVANJE/SAMOVREDNOVANJE** | | | | | | | | |
| **ZADACI ZA PROVJERU ISHODA UČENJA:**  <https://create.kahoot.it/share/zivimo-u-europi/41161da6-2585-40a7-b673-8016d5fc5382> (kviz u digitalnom alatu Kahoot) | | | | | | | | |
| **PRAKTIČNI RAD:**  Izradi tematsku kartu na temu: Države članice Europske unije. Države oboji prema godini pristupanja Europskoj uniji. Države koje su pristupile Europskoj uniji iste godine oboji istom bojom. Pored oznake za glavni grad upiši ime glavnog grada pojedine države. Ne zaboravi napraviti tumač. Podlogu za tematsku kartu možeš naći na poveznici: <https://d-maps.com/carte.php?num_car=4574&lang=en> | | | | | | | | |
| **RAD S UČENICIMA S TEŠKOĆAMA:**  Pokaži na karti svijeta Europu i Hrvatsku kao do Europe.  Pokaži na karti svijeta kontinente s kojima je povezana Europa i oceane koji je okružuju.  Uz pomoć tematske karte u udžbeniku navedi imena regija kojima pripada Hrvatska.  Kako se zove najvažnija organizacija europskih država čija članica je i Hrvatska? | | | | | | | | |
| **RAD S DAROVITIM UČENICIMA:**  Izradi plakat (u digitalnom alatu Canva ili na hamer papiru) ili umnu mapu (u digitalnom alatu Coogle ili u bilježnicu) na temu Europska unija.  Istraži kako je nastala Europska unija, koji su simboli Europske unije, koje su najvažnije institucije Europske unije i gdje im je sjedište, redosljed ulaska država u Europsku uniju, imena država kandidatkinja i ulogu EU danas u svijetu.  Podatke o EU možeš pronaći na poveznici: <https://europa.eu/european-union/index_hr> | | | | | | | | |
| **LITERATURA:**  Predmetni kurikulum  [www.geografija.hr](http://www.geografija.hr); [www.skolskiportal.hr](http://www.skolskiportal.hr) ; <http://www.enciklopedija.hr/>, <https://europa.eu/learning-corner/play-games_hr><https://europa.eu/european-union/index_hr> | | | | | | | | |
| **POVEZNICE S DIGITALNIM SADRŽAJIMA:**  <https://create.kahoot.it/share/zivimo-u-europi/41161da6-2585-40a7-b673-8016d5fc5382> (kviz Kahoot) | | | | | | | | |

\* Za sve odgojno-obrazovne ishode u kurikulumu određena je razina usvojenosti dobar koja služi učitelju kao osnova za daljnje planiranje poučavanja i učenja ali i kao osnova za planiranje i provedbu vrednovanja. Za svaku nastavnu jedinicu preuzete su iz metodičkog priručnika mentorske skupine i ostale razine usvojenosti (zadovoljavajuća, vrlo dobra i iznimna) koje nisu kriteriji ocjenjivanja, već mogu poslužiti učitelju kao pomoć pri vrednovanju. Svaka viša razina podrazumijeva usvojenost ishoda nižih razina.

Prilog 1. Regije Europe

