**PRIPREMA ZA IZVOĐENJE NASTAVNOG SATA GEOGRAFIJE**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **KONCEPTI**: Prostorne organizacije i procesi | | | | | | | | | | |
| **NASTAVNA TEMA**: Čime se i kako služimo u učenju geografije | | | | | | | | | | |
| **NASTAVNA JEDINICA**: Mjerilo geografske karte | | | | | | | | | | |
| **RED. BROJ**: 5. | | | **TIP NASTAVNOG SATA**: kombinirani | | | | **DATUM**: | | | |
| **ŠKOLA**: | | | | | **UČITELJ**: | | **RAZRED**: peti | | | |
| **ODGOJNO-OBRAZOVNI ISHOD**: **GEO OŠ B.5.2.** Učenik razlikuje vrste geografskih karata prema mjerilu i sadržaju te s pomoću tumača interpretira elemente karte na različitim prostornim razinama. | | | | | | | | | | |
| **RAZRADA ISHODA**:   * razlikuje grafičko od brojčanog mjerila * koristi se grafičkim mjerilom | | | | | | | | | | |
| **\*RAZINE USVOJENOSTI:** | | | | | | | | | | |
| **ZADOVOLJAVAJUĆA** | | **DOBRA** | | | | **VRLO DOBRA** | | | **IZNIMNA** | |
| Razlikuje brojčano i grafičko mjerilo na geografskoj karti.  Prepoznaje u atlasu različite geografske karte.  Nabraja i pokazuje elemente geografske mreže na geografskoj karti. Navodi geografski smještaj u odnosu na ekvator (polutnik) i početni meridijan (podnevnik).  Koristi tumač i atlas uz učiteljevu pomoć. | | Pokazuje i imenuje elemente geografske karte (naslov, tumač, geografska mreža, mjerilo karte, prirodni i društveni sadržaj, toponimi) na geografskoj karti. Određuje geografski smještaj na geografskoj karti. Čita sadržaj geografske karte s pomoću tumača i služi se atlasom. Razlikuje geografske karte prema mjerilu i sadržaju. Opisuje tradicionalne i suvremene načine izrade geografskih karata i ulogu kartografije te probleme koji proizlaze zbog prikazivanja zakrivljene površine na ravnome listu papira. | | | | Uspoređuje geografske sadržaje na geografskoj karti i globusu te na geografskim kartama različitoga mjerila. | | | Interpretira elemente i sadržaj različitih geografskih karata. Navodi praktičnu vrijednost služenja kartama na odabranim primjerima  tematskih karata. | |
| **AKTIVNOSTI UČENIKA:**   * **crta** tlocrt učionice prema uputi učitelja * **sluša** učiteljevo izlaganje * **zapisuje** bilješke u bilježnicu * **razlikuje** brojčano i grafičko mjerilo * **piše** odgovore na pitanja na radnom listiću * **računa** udaljenost između dvije točke u prostoru koristeći se grafičkim mjerilom * **mjeri** duljinu zakrivljenih linija papirnatom trakom i **očitava** duljinu na grafičkom mjerilu * **ispunjava** izlaznu karticu | | | | | | | | | | |
| **VREDNOVANJE**:  **vrednovanje za učenje**  - promatranje i pitanja na satu te davanje povratnih informacija učeniku, izlazna kartica s pitanjima za provjeru usvojenosti ishoda | | | | | | | | | | |
| **POVEZANOST S MEĐUPREDMETNIM TEMAMA I DRUGIM PREDMETIMA**: Matematika, Učiti kako učiti, Osobni i socijalni razvoj   * **M C. 5. 1**. Opisuje skupove točaka u ravnini te analizira i primjenjuje njihova svojstva i odnose. * **M D. 5. 2**. Odabire i preračunava pogodne mjerne jedinice. * **M A. 5. 5**. Računa s decimalnim brojevima. * **uku D.2.2.** Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. * **osr A.2.4.** Razvija radne navike. * **osr A.2.3.** Razvija osobne potencijale. | | | | | | | | | | |
| **KOMPETENCIJE:**  **Komunikacijske kompetencije**: izlagati usmeno, precizno, točno, uredno riješiti zadatke  **Socijalne kompetencije**: snositi pojedinačnu odgovornost za rezultate rada u paru, držati se određenog vremenskog okvira za izvršavanje samostalnih zadataka, pozorno pratiti, aktivno sudjelovati u radu, poštovati dogovorena pravila, surađivati s oatalim učenicima prilikom rješavanja zadataka  **Komunikacija na materinskom jeziku:** pravilno usmeno i pisano izražavanje  **Matematička kompetencija:** odabire ipreračunavati mjerne jedinice, mjeriti duljinu  **Učiti kako učiti:** učinkovito upravljanje vremenom i informacijama prilikom samostalnog rješavanja zadataka | | | | | | | | | | |
| **KLJUČNI POJMOVI**: brojčano mjerilo, grafičko mjerilo | | | | | | | | | | |
| **ORGANIZACIJA I TIJEK NASTAVNOG SATA** | | | | | | | | | | |
| **Vrijeme** | **Razrada aktivnosti**  **Aktivnosti učenika** | | | **Razrada aktivnosti**  **Aktivnosti učitelja** | | | | **Nastavne metode i oblici rada** | | **Nastavna sredstva i pomagala** |
| 10' | **UVODNI DIO**   * **crta** tlocrt učionice prema uputi učitelja * samostalno **zaključuje**  o potrebi umanjenja * **zapisuje** naslov u bilježnicu | | | **UVODNI DIO**   * **daje** upute učenicima za crtanje tlocrta učionice na dva papira različite veličine * **razgovara** s učenicima * **najavljuje** temu nastavnog *sata Mjerilo geografske karte* * **zapisuje** naslov nastavne jedinice na ploču | | | | samostalan rad,  izravna grafička metoda,  razgovor | | udžbenik,  radna bilježnica, ravnalo,  zidna karta svijeta,  bijeli papiri različite veličine |
| 30' | **GLAVNI DIO**   * **sluša** učiteljevo izlaganje o podjeli mjerila na grafičko i brojčano * **zapisuje** bilješke u bilježnicu * radom u paru na primjerima različitih geografskih karata u atlasu **razlikuje** brojčano i grafičko mjerilo * radom u paru **piše** odgovore na pitanja na radnom listiću (Prilog 1.) * **računa** udaljenost između dvije točke u prostoru koristeći se grafičkim mjerilom * **mjeri** duljinu zakrivljenih linija papirnatom trakom i očitava duljinu na grafičkom mjerilu * **provjerava** rješenja s ostalim učenicima | | | **GLAVNI DIO**   * usmenim izlaganjem **definira** pojam mjerilo i **navodi** podjelu mjerila na brojčano i grafičko * **demonstracijom** na zidnoj karti svijeta pokazuje primjer brojčanog i grafičkog mjerila * **zapisuje** definiciju i podjelu mjerila na ploču * **zadaje** zadatak učenicima (pronaći primjere brojčanog i grafičkog mjerila na nekoliko karata u atlasu) * **demonstrira:**   računanje udaljenosti između dvije točke na karti koristeći se grafičkim mjerilom i mjerenje duljine zakrivljenih linija papirnatom trakom očitavajući duljinu na grafičkom mjerilu   * **dijeli** listiće sa zadatcima (prilog 1) * **provjerava** točnost rješenja | | | | rad u paru,  samostalan rad  demonstracija,  razgovor,  izlaganje | | udžbenik,  radna bilježnica, ravnalo,  papirnata traka  zidna karta svijeta,  atlas,  radni listići |
| 5' | **ZAVRŠNI DIO**   * **ispunjava i**zlaznu karticu s pitanjima za provjeru usvojenosti ishoda (Prilog 2.) | | | **ZAVRŠNI DIO**   * **dijeli** izlazne kartice | | | | samostalan rad | | izlazna kartica |
| **PLAN ŠKOLSKE PLOČE**  **Mjerilo geografske karte**  **MJERILO-** kazuje koliko su puta udaljenosti u prirodi umanjene na geografskoj karti | | | | | | | | | | |
| **VREDNOVANJE/SAMOVREDNOVANJE** | | | | | | | | | | |
| **ZADACI ZA PROVJERU ISHODA UČENJA NA LISTIĆU:**  Vidi prilog 2. | | | | | | | | | | |
| **PRAKTIČNI RAD:**  Odaberi dva grada na karti Europe u atlasu i izračunaj koristeći se ravnalom i grafičkim mjerilom njihovu zračnu udaljenost. Istraži koristeći se internetom njihovu stvarnu cestovnu udaljenost. | | | | | | | | | | |
| **RAD S UČENICIMA S TEŠKOĆAMA:**  Što je mjerilo?  Pokaži na karti svijeta u atlasu brojčano i grafičko mjerilo. | | | | | | | | | | |
| **RAD S DAROVITIM UČENICIMA:**  Koliko iznosi stvarna udaljenost između dvije točke ako je udaljenost na karti u mjerilu 1 : 100 000 2 cm?  U kojem je mjerilu izrađena karta ako je udaljenost u stvarnosti od 200 km prikazana na karti s 2 cm? | | | | | | | | | | |
| **LITERATURA:**  Predmetni kurikulum  [www.geografija.hr](http://www.geografija.hr); [www.skolskiportal.hr](http://www.skolskiportal.hr) ; <http://www.enciklopedija.hr/> | | | | | | | | | | |
| **POVEZNICE S DIGITALNIM SADRŽAJIMA: /** | | | | | | | | | | |

\* Za sve odgojno-obrazovne ishode u kurikulumu određena je razina usvojenosti dobar koja služi učitelju kao osnova za daljnje planiranje poučavanja i učenja ali i kao osnova za planiranje i provedbu vrednovanja. Za svaku nastavnu jedinicu preuzete su iz metodičkog priručnika mentorske skupine i ostale razine usvojenosti (zadovoljavajuća, vrlo dobra i iznimna) koje nisu kriteriji ocjenjivanja, već mogu poslužiti učitelju kao pomoć pri vrednovanju. Svaka viša razina podrazumijeva usvojenost ishoda nižih razina.

Prilog 1: Radni listić sa zadatcima


1. Koristeći se ravnalom i grafičkim mjerilom na karti Hrvatske u atlasu str. 20. izračunaj zračnu udaljenost između :

a) Zagreba i Varaždina

b) Rijeke i Zadra

c) Karlovca i Zagreba

2. Na priloženoj skici s pomoću papira (papirnate trake) i grafičkog mjerila izmjeri duljinu toka rijeke od točke A do točke B.



3. Na karti Nizinnske Hrvatske u atlasu str. 22. pomoću papirnate trake i grafičkog mjerila izmjeri duljinu željezničke pruge od Ivanić

Grada do Kutine.


Prilog 2. Izlazna kartica s pitanjima za provjeru usvojenosti ishoda

**Ime i prezime učenika:**

**Mjerilo geografske karte**

**Odgovori na pitanja i prilikom izlaska iz učionice predaj ispunjenu karticu učitelju/ici.**

1. Na priloženom isječku karte zaokruži brojčano mjerilo, a precrtaj grafičko mjerilo.



2. Mjerilo u kojem je izrađen priloženi isječak geografske karte je \_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Koristeći se ravnalom i grafičkim mjerilom na karti Hrvatske u atlasu izračunaj zračunu udaljenost između Šibenika i Dubrovnika.