**PRIPREMA ZA IZVOĐENJE NASTAVNOG SATA GEOGRAFIJE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **KONCEPTI**: Prostorne organizacije i procesi | | | | | | | | |
| **NASTAVNA TEMA**: Čime se i kako služimo u učenju geografije | | | | | | | | |
| **NASTAVNA JEDINICA**: Orijentacija | | | | | | | | |
| **RED. BROJ**: 12. | | **TIP NASTAVNOG SATA**: kombinirani | | | | | **DATUM**: | |
| **ŠKOLA**: | | | | **UČITELJ**: | | | **RAZRED**: peti | |
| **ODGOJNO-OBRAZOVNI ISHOD**: **GEO OŠ B.5.3.** Učenik se orijentira u zavičaju s pomoću topografske karte, plana grada (naselja) i  kompasa. | | | | | | | | |
| **RAZRADA ISHODA**:   * objašnjava pojam orijentacije * prepoznaje Sjevernjaču na crtežu * nabraja primjere suvremene orijentacije (GNSS) | | | | | | | | |
| **\*RAZINE USVOJENOSTI:** | | | | | | | | |
| **ZADOVOLJAVAJUĆA** | | **DOBRA** | | | **VRLO DOBRA** | | **IZNIMNA** | |
| Navodi definiciju orijentacije te glavne i sporedne strane svijeta. Koristi se kompasom uz učiteljevu pomoć.  Prepoznaje osnovne elemente prirodne i društvene osnove svojega zavičaja na topografskoj karti/planu grada (naselja) uz pomoć. | | Određuje glavne i sporedne strane svijeta u prostoru i na geografskoj karti. Usjeveruje topografsku kartu, plan grada ili naselja s pomoću kompasa. Prepoznaje Sjevernjaču na crtežu.  Navodi primjere suvremene orijentacije.  Prepoznaje elemente prirodne i društvene osnove svojega zavičaja na topografskoj karti/planu grada. | | | Koristi se grafičkim mjerilom. Izrađuje jednostavnu skicu kretanja po terenu. Opisuje na topografskoj karti/ planu grada (naselja) elemente prirodne i društvene osnove svojega zavičaja. | | Koristi se kompasom, orijentirima i adekvatnom kartom za samostalnu orijentaciju u prostoru. | |
| **AKTIVNOSTI UČENIKA:**   * **rješava** zadatak * **definira** pojam orijentacija * **zapisuje** definiciju orijentacije u bilježnicu * **čita** tekst u udžbeniku * **potcrtava** ključne pojmove * **zapisuje** bilješke u bilježnicu * **dopunjuje** i po potrebi **korigira** bilješke * **crta i imenuje** glavne i sporedne strane svijeta * **određuje** glavne i sporedne strane svijeta na geografskoj karti svijeta u atlasu * **skicira** u bilježnicu položaj Sjevernjače * **istražuje** mogućnosti korištenja Google Mapsa i osobnih pametnih telefona za navigaciju i orijentaciju * **ispunjava** izlaznu karticu | | | | | | | | |
| **VREDNOVANJE**:  **vrednovanje za učenje** - promatranje i pitanja na satu te davanje povratnih informacija učeniku, izlazna kartica s pitanjima za provjeru ishoda | | | | | | | | |
| **POVEZANOST S MEĐUPREDMETNIM TEMAMA I DRUGIM PREDMETIMA**: Učiti kako učiti, Osobni i socijalni razvoj, Uporaba informacijske i komunikacijske tehnologije, Hrvatski jezik  **uku D.2.2.**  Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć  **osr A.2.4.** Razvija radne navike.  **ikt C.2.2.** Učenik uz pomoć učitelja ili samostalno djelotvorno provodi jednostavno pretraživanje informacija u digitalnome okružju.  **HJ A.5.3.** Učenik čita tekst, izdvaja ključne riječi i objašnjava značenje teksta | | | | | | | | |
| **KOMPETENCIJE:**  **Komunikacijske kompetencije:** uredno riješiti zadatke  **Socijalne kompetencije:** snositi pojedinačnu odgovornost za rezultate rada u paru, pridržavati se dogovora i pravila, surađivati s ostalim učenicima tijekom rješavanja zadataka  **Komunikacija na materinskom jeziku:** pravilno usmeno i pisano izražavanje  **Digitalna kompetencija:** uporaba računala prilikomrješavanje zadataka  **Učiti kako učiti:** učinkovito upravljanje vremenom i informacijama prilikom samostalnog rješavanja zadataka | | | | | | | | |
| **KLJUČNI POJMOVI**: orijentacija, strane svijeta, kompas, GNSS | | | | | | | | |
| **ORGANIZACIJA I TIJEK NASTAVNOG SATA** | | | | | | | | |
| **Vrijeme** | **Razrada aktivnosti**  **Aktivnosti učenika** | | **Razrada aktivnosti**  **Aktivnosti učitelja** | | | **Nastavne metode i oblici rada** | | **Nastavna sredstva i pomagala** |
| 2-3' | **UVODNI DIO**   * **rješava** zadatak u digitalnom alatu LearningApps(„igra vješala“)   <https://learningapps.org/watch?v=py7n7vr6319>   * **zapisuje** naslov nastavne jedinice u bilježnicu | | **UVODNI DIO**   * **projicir**a zadatak * **najavljuje** temu nastavnog sata * **zapisuje** naslov na ploču | | | samostalan rad,  razgovor | | računalo,  projektor |
| 37-38' | **GLAVNI DIO**   * u razgovoru s učiteljem i ostalim učenicima u razredu **definira** pojam orijentacija * **zapisuje** definiciju orijentacije u bilježnicu * **čita** tekst u udžbeniku str. 29.-31. i **potcrtava** načine orijentacije * **zapisuje** bilješke u bilježnicu o načinima orijentacije * u razgovoru s učiteljem i ostalim učenicima u razredu **dopunjuje** i po potrebi **korigira** bilješke * **crta i imenuje** glavne i sporedne strane svijeta u bilježnicu * radom u paru o**dređuje** glavne i sporedne strane svijeta na geografskoj karti svijeta u atlasu * prema uputi učitelja **skicira** u bilježnicu položaj Sjevernjače u zviježđu Malog medvjeda u odnosu na zviježđe Velikog medvjeda * prema uputi učitelja radom u paru **istražuje** na internetu mogućnosti korištenja Google Mapsa i osobnih pametnih telefona za navigaciju i orijentaciju | | **GLAVNI DIO**   * **postavlja** pitanje učenicima o značenju pojma orijentacija * u razgovoru s učenicima **definira** pojam orijentacija * **zapisuje** definiciju na ploču * **upućuje** učenike na tekst u udžbeniku o načinima orijentacije * **daje** učenicima upute za rad * **raspravlja** s učenicima o načinima orijentacije * **zapisuje** bilješke na ploču * **demonstrira** način orijentacije pomoću zvijezde Sjevernjače * **upućuje** učenike na istraživanje o mogućnostima korištenja Google Mapsa | | | samostalan rad,  rad u paru,  razgovor,  demonstracija, neizravna i izravna grafička metoda | | računalo,  projektor,  udžbenik,  atlas  kompas,  GPS |
| 5' | **ZAVRŠNI DIO**   * **ispunjava** izlaznu karticu (Prilog 1.) | | **ZAVRŠNI DIO**   * **dijeli** izlazne kartice * **zadaje** domaću zadaću (RB. str. 32. i str. 33. 6. i 7. zadatak) | | | samostalan rad | | izlazne kartice |
| **PLAN ŠKOLSKE PLOČE**  **Orijentacija**  **orijentirati se** znači odrediti strane svijeta i stajalište  orijentirati se možemo pomoću:   * **kompasa**-naprave čija magnetna igla pokazuje smjer magnetskog sjevera      * **topografske karte i kompasa** * **Sunca i sata** * **Sunca i sjene** * **zvijezde Sjevernjače**      * suvremenih uređaja za orijentaciju   **radar**  **GNSS (GPS, Galileo)** | | | | | | | | |
| **VREDNOVANJE/SAMOVREDNOVANJE** | | | | | | | | |
| **ZADACI ZA PROVJERU ISHODA UČENJA NA LISTIĆU:**  Vidi prilog 1. | | | | | | | | |
| **PRAKTIČNI RAD:**  Izađi na školsko dvorište i orijentiraj se pomoću ručnog sata i Sunca, Sunca i sjene. | | | | | | | | |
| **RAD S UČENICIMA S TEŠKOĆAMA:**  Što znači orijentirati se?  Nabroji načine orijentacije.  Navedi i pokaži na karti svijeta u atlasu glavne i sporedne strane svijeta. | | | | | | | | |
| **RAD S DAROVITIM UČENICIMA:**  Istraži razliku između Google Mapsa i Google Eartha Istraži mogućnosti koje nude navedene aplikacije. Koje mogućnosti pruža street view? | | | | | | | | |
| **LITERATURA:**  Predmetni kurikulum  [www.geografija.hr](http://www.geografija.hr); [www.skolskiportal.hr](http://www.skolskiportal.hr) ; <http://www.enciklopedija.hr/> | | | | | | | | |
| **POVEZNICE S DIGITALNIM SADRŽAJIMA:**  <http://maps.google.com/help/maps/education/>  <https://www.google.hr/intl/hr/earth/> | | | | | | | | |

\* Za sve odgojno-obrazovne ishode u kurikulumu određena je razina usvojenosti dobar koja služi učitelju kao osnova za daljnje planiranje poučavanja i učenja ali i kao osnova za planiranje i provedbu vrednovanja. Za svaku nastavnu jedinicu preuzete su iz metodičkog priručnika mentorske skupine i ostale razine usvojenosti (zadovoljavajuća, vrlo dobra i iznimna) koje nisu kriteriji ocjenjivanja, već mogu poslužiti učitelju kao pomoć pri vrednovanju. Svaka viša razina podrazumijeva usvojenost ishoda nižih razina.

Prilog 1. Izlazna kartica s pitanjima za provjeru usvojenosti ishoda


**Ime i prezime učenika:**

**Orijentacija**

**Odgovori na pitanja i prilikom izlaska iz učionice predaj ispunjenu karticu učitelju/ici.**

1. Na priloženom crtežu crvenom bojom upiši na hrvatskom jeziku kratice glavnih strana svijeta, a plavom bojom

kratice sporednih strana svijeta.



2. Navedi dva načina suvremene orijentacije.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Na priloženom crtežu zaokruži zvijezdu Sjevernjaču.

