**PRIPREMA ZA IZVOĐENJE NASTAVNOG SATA GEOGRAFIJE**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **KONCEPTI**: Prostorne organizacije i procesi | | | | | | | | | | |
| **NASTAVNA TEMA**: Čime se i kako služimo u učenju geografije | | | | | | | | | | |
| **NASTAVNA JEDINICA**: Prikaz sadržaja geografske karte | | | | | | | | | | |
| **RED. BROJ**: 6. | | | **TIP NASTAVNOG SATA:** kombinirani | | | | **DATUM**: | | | |
| **ŠKOLA**: | | | | | **UČITELJ**: | | **RAZRED**: peti | | | |
| **ODGOJNO-OBRAZOVNI ISHOD**: **GEO OŠ B.5.2.** Učenik razlikuje vrste geografskih karata prema mjerilu i sadržaju te s pomoću tumača interpretira elemente karte na različitim prostornim razinama. | | | | | | | | | | |
| **RAZRADA ISHODA**:   * čita geografsku kartu s pomoću tumača | | | | | | | | | | |
| **\*RAZINE USVOJENOSTI:** | | | | | | | | | | |
| **ZADOVOLJAVAJUĆA** | | **DOBRA** | | | | **VRLO DOBRA** | | | **IZNIMNA** | |
| Razlikuje brojčano i grafičko mjerilo na geografskoj karti.  Prepoznaje u atlasu različite geografske karte.  Nabraja i pokazuje elemente geografske mreže na geografskoj karti. Navodi geografski smještaj u odnosu na ekvator (polutnik) i početni meridijan (podnevnik).  Koristi tumač i atlas uz učiteljevu pomoć. | | Pokazuje i imenuje elemente geografske karte (naslov, tumač, geografska mreža, mjerilo karte, prirodni i društveni sadržaj, toponimi) na geografskoj karti. Određuje geografski smještaj na geografskoj karti. Čita sadržaj geografske karte s pomoću tumača i služi se atlasom. Razlikuje geografske karte prema mjerilu i sadržaju. Opisuje tradicionalne i suvremene načine izrade geografskih karata i ulogu kartografije te probleme koji proizlaze zbog prikazivanja zakrivljene površine na ravnome listu papira. | | | | Uspoređuje geografske sadržaje na geografskoj karti i globusu te na geografskim kartama različitoga mjerila. | | | Interpretira elemente i sadržaj različitih geografskih karata. Navodi praktičnu vrijednost služenja kartama na odabranim primjerima  tematskih karata. | |
| **AKTIVNOSTI UČENIKA:**   * **analizira** sadržaj karte svijeta u atlasu * **navodi** sadržaje geografske karte * **razgovara** s ostalim učenicima * **sluša** učiteljevo izlaganje o podjeli geografskih sadržaja na prirodni i društveni * **pronalazi** primjere prirodnog i društvenog sadržaja na karti svijeta u atlasu * **zapisuje** bilješke u bilježnicu * **piše** odgovore na pitanja na radnom listiću * **čita** geografsku kartu s pomoću pripadajućeg tumača * usmenim izlaganjem **prezentira** rješenja zadataka * **korigira** rješenja zadataka * **odgovara** na pitanja u digitalnom alatu LearningApps * **ispunjava** izlaznu karticu | | | | | | | | | | |
| **VREDNOVANJE**:  **vrednovanje za učenje**  - promatranje i pitanja na satu te davanje povratnih informacija učeniku, izlazna kartica s pitanjima za provjeru usvojenosti ishoda, zadaci u digitalnom alatu LearningApps | | | | | | | | | | |
| **POVEZANOST S MEĐUPREDMETNIM TEMAMA I DRUGIM PREDMETIMA**: Učiti kako učiti, Osobni i socijalni razvoj  **uku D.2.2.**  Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **osr. A.2.3.** Razvija osobne potencijale.  **osr. A.2.4.** Razvija radne navike. | | | | | | | | | | |
| **KOMPETENCIJE:**  **Komunikacijske kompetencije**: izlagati usmeno, precizno, točno, uredno riješiti zadatke  **Socijalne kompetencije**: držati se određenog vremenskog okvira za izvršavanje samostalnih zadataka, pozorno pratiti, aktivno sudjelovati u radu, poštovati dogovorena pravila, surađivati s ostalim učenicima prilikom rješavanja zadataka  **Komunikacija na materinskom jeziku:** pravilno usmeno i pisano izražavanje  **Učiti kako učiti:** učinkovito upravljanje vremenom i informacijama prilikom samostalnog rješavanja zadataka | | | | | | | | | | |
| **KLJUČNI POJMOVI**: kartografski znakovi, tumač znakova | | | | | | | | | | |
| **ORGANIZACIJA I TIJEK NASTAVNOG SATA** | | | | | | | | | | |
| **Vrijeme** | **Razrada aktivnosti**  **Aktivnosti učenika** | | | **Razrada aktivnosti**  **Aktivnosti učitelja** | | | | **Nastavne metode i oblici rada** | | **Nastavna sredstva i pomagala** |
| 5' | **UVODNI DIO**   * radom u paru **analizira** kartu svijeta u atlasu i **navodi** elemente geografske karte * radom u paru na primjerima različitih geografskih karata u atlasu **navodi** konkretan primjer za svaki element * **zapisuje** naslov teme nastavnog sata u bilježnicu | | | **UVODNI DIO**   * **postavlja** pitanje   *Što sadrži svaka geografska karta?*   * **razgovara** s učenicima * **najavljuje** temu nastavnog sata *Sadržaj geografske karte* * **zapisuje** naslov | | | | rad u paru  razgovor | | udžbenik,  radna bilježnica,  zidna karta svijeta,  atlas |
| 35' | **GLAVNI DIO**   * **sluša** učiteljevo izlaganje o podjeli geografskih sadržaja na prirodni i društveni * radom u paru na primjerima različitih geografskoh karata u atlasu **pronalazi** primjere prirodnog i društvenog sadržaja * **zapisuje** bilješke u bilježnicu   radom u paru **rješavajući**  zadatke na radnom listiću:   * **demonstrira** vještinu čitanja geografske karte s pomoću pripadajućeg tumača * u razgovoru s učiteljem i ostalim učenicima u razredu **analizira** rješenja po potrebi ih **korigira** | | | **GLAVNI DIO**   * usmenim izlaganjem **opisuje** učenicima podjelu geografskih sadržaja na prirodni i društveni sadržaj * **demonstracijom** na zidnoj karti svijeta **pokazuje** i **navodi** primjere prirodnog i društvenog sadržaja * **opisuje** načine prikazivanja društvenog i prirodnog sadržaja * **demonstrira** vještinu čitanja geografske karte * **dijeli** učenicima lisiće sa zadatcima   (Prilog 1.)   * **daje** upute učenicima prilikom rješavanja zadataka * **provjerava** točnost zadataka | | | | rad u paru  samostalan rad,  frontalni rad,  demonstracija,  razgovor,  izlaganje | | udžbenik,  radna bilježnica,  zidna karta svijeta,  atlas  radni listići sa zadatcima |
| 5' | **ZAVRŠNI DIO**   * radom u paru **rješava** zadatke u digitalnom alatu LearningApps * **ispunjava** izlaznu karticu (Prilog 2.) | | | **ZAVRŠNI DIO**   * **projicir**a križaljku   <https://learningapps.org/watch?v=pp06je08k19>   * **dijeli** izlazne kartice | | | | rad u paru  samostalan rad | | izlazna kartica  računalo,  projektor |
| **PLAN ŠKOLSKE PLOČE**  **Prikaz sadržaja geografske karte**  **prikazivanje sadržaja**:   * **bojama**: zelena, žuta, smeđa, plava, bijela (visine, dubine)   crvena (ceste, granice), crna (ostalo)   * **crtama**: slojnice (izohipse)- reljef * **natpisima** → crna i plava slova, različite veličine i tipovi * **kartografskim znakovima**   - **tumač znakova** → dio karte u kojem su objašnjeni kartografski znakovi | | | | | | | | | | |
| **VREDNOVANJE/SAMOVREDNOVANJE:** | | | | | | | | | | |
| **ZADACI ZA PROVJERU ISHODA UČENJA:**  kviz u digitalnom alatu LearningApps <https://learningapps.org/watch?v=pp06je08k19>  izlazna kartica (Prilog 2.) | | | | | | | | | | |
| **PRAKTIČNI RAD:**  Istraži kako su se nekad prikazivali prirodni i društveni sadržaji na geografskim kartama. Izradi plakat u digitalnom alatu Canva. | | | | | | | | | | |
| **RAD S UČENICIMA S TEŠKOĆAMA:**  Na koje se sve način prikazuje sadržaj na geografskim kartama?  Kojom su bojom na kartama označene vode (rijeke, jezera, mora),a kojom granice?  Kojom bojom su na geografskoj karti označene nizine, a kojom planine?  Što je tumač znakova?  Služeći se tumačem znakova u atlasu str. 5. nacrtaj kartografski znak za trigonometrijsku točku, zračnu luku, špilju i naselje s manje od 1000  stanovnika. | | | | | | | | | | |
| **RAD S DAROVITIM UČENICIMA:**  Nacrtaj u bilježnicu zamišljenu kartu koja te vodi do skrivenog blaga. Koristi što više kartografskih znakova | | | | | | | | | | |
| **LITERATURA:**  Predmetni kurikulum  [www.geografija.hr](http://www.geografija.hr); [www.skolskiportal.hr](http://www.skolskiportal.hr) ; <http://www.enciklopedija.hr/> | | | | | | | | | | |
| **POVEZNICE S DIGITALNIM SADRŽAJIMA:**  <https://learningapps.org/watch?v=pp06je08k19> (križaljka za ponavljanje)  <http://www.hkoig.hr/assets/Zbirka-kartografznakova.pdf>(zbirka kartografskih znakova) | | | | | | | | | | |

\* Za sve odgojno-obrazovne ishode u kurikulumu određena je razina usvojenosti dobar koja služi učitelju kao osnova za daljnje planiranje poučavanja i učenja ali i kao osnova za planiranje i provedbu vrednovanja. Za svaku nastavnu jedinicu preuzete su iz metodičkog priručnika mentorske skupine i ostale razine usvojenosti (zadovoljavajuća, vrlo dobra i iznimna) koje nisu kriteriji ocjenjivanja, već mogu poslužiti učitelju kao pomoć pri vrednovanju. Svaka viša razina podrazumijeva usvojenost ishoda nižih razina.

Prilog 1. Radni listić sa zadatcima

**Pažljivo promotri isječak karte u udžbeniku str. 19. i odgovori na sljedeća pitanja:**

**Prilikom rješavanja zadataka služi se pripadajućim tumačem:**

Dopuni rečenice:

1. Ime poluotoka prikazanog na priloženom isječku geografske karte je \_\_\_\_\_\_\_\_\_\_\_\_\_\_\_\_\_\_\_.

2. Ime brojem stanovnika najvećeg naselja u cijelosti prikazanog na priloženom isječku geografske karte je \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Visina najvišeg vrha Učke iznosi \_\_\_\_\_\_\_\_\_\_\_\_\_\_\_\_\_.

4. Naziv toplica prikazanih na priloženom isječku karte je \_\_\_\_\_\_\_\_\_\_\_\_\_\_\_\_\_\_\_.

5. Ime rijeke na prikazanom pluotoku čiji dio toka predstavlja prirodnu granicu Hrvatske i Slovenije je \_\_\_\_\_\_\_\_\_\_\_\_\_\_\_\_\_\_\_\_.

6. Ime otoka na kojem se nalazi Vransko jezero je \_\_\_\_\_\_\_\_\_\_\_\_\_\_\_\_\_\_\_\_\_\_\_.

7. Imena graničnih prijelaza vidljivih na priloženom isječku geografske karte su \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

8. Granica je na priloženom isječku geografske karte prikazana \_\_\_\_\_\_\_\_\_\_\_\_\_\_\_\_\_\_\_ bojom.

9. Ime naselja u čijoj se neposrednoj blizini nalazi termoelektrana je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

10. Nacrtaj oznaku kojom su na priloženom isječku geografske karte označeni:

a) špilja b) zračna luka c) prijevoj

Prilog 2. Izlazna kartica s pitanjima za provjeru usvojenosti ishoda

**Ime i prezime učenika:**

Prikaz sadržaja geografske karte

**Odgovori na pitanja i prilikom izlaska iz učionice predaj ispunjenu karticu učitelju/ici.**

1. Navedi tri najvažnije činjenice koje si naučio/la na današnjem nastavnom satu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Jesi li danas naučio/la neku novu vještinu?

Ako da, navedi koju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Što ti je ostalo nejasno nakon današnjeg nastavnog sata Geografije.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.