**PRIPREMA ZA IZVOĐENJE NASTAVNOG SATA GEOGRAFIJE**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **KONCEPTI**: Prostorne organizacije i procesi | | | | | | | | | | |
| **NASTAVNA TEMA**: Čime se i kako služimo u učenju geografije | | | | | | | | | | |
| **NASTAVNA JEDINICA**: Vrste geografskih karata | | | | | | | | | | |
| **RED. BROJ**: 7. | | | **TIP NASTAVNOG SATA:** kombinirani | | | | **DATUM**: | | | |
| **ŠKOLA**: | | | | | **UČITELJ**: | | **RAZRED**: peti | | | |
| **ODGOJNO-OBRAZOVNI ISHOD**: **GEO OŠ B.5.2.** Učenik razlikuje vrste geografskih karata prema mjerilu i sadržaju te s pomoću tumača interpretira elemente karte na različitim prostornim razinama. | | | | | | | | | | |
| **RAZRADA ISHODA**:   * razlikuje geografske karte prema mjerilu i sadržaju * služi se atlasom | | | | | | | | | | |
| **\*RAZINE USVOJENOSTI:** | | | | | | | | | | |
| **ZADOVOLJAVAJUĆA** | | **DOBRA** | | | | **VRLO DOBRA** | | | **IZNIMNA** | |
| Razlikuje brojčano i grafičko mjerilo na geografskoj karti.  Prepoznaje u atlasu različite geografske karte.  Nabraja i pokazuje elemente geografske mreže na geografskoj karti. Navodi geografski smještaj u odnosu na ekvator (polutnik) i početni meridijan (podnevnik).  Koristi tumač i atlas uz učiteljevu pomoć. | | Pokazuje i imenuje elemente geografske karte (naslov, tumač, geografska mreža, mjerilo karte, prirodni i društveni sadržaj, toponimi) na geografskoj karti. Određuje geografski smještaj na geografskoj karti. Čita sadržaj geografske karte s pomoću tumača i služi se atlasom. Razlikuje geografske karte prema mjerilu i sadržaju. Opisuje tradicionalne i suvremene načine izrade geografskih karata i ulogu kartografije te probleme koji proizlaze zbog prikazivanja zakrivljene površine na ravnome listu papira. | | | | Uspoređuje geografske sadržaje na geografskoj karti i globusu te na geografskim kartama različitoga mjerila. | | | Interpretira elemente i sadržaj različitih geografskih karata. Navodi praktičnu vrijednost služenja kartama na odabranim primjerima  tematskih karata. | |
| **AKTIVNOSTI UČENIKA:**   * **čita** tekst * **potcrtava** ključne pojmove * **izrađuje** umnu mapu * **opisuje** podjelu karata * **vježba** samostalno služenje atlasom * **pronalazi** odgovarajuće geografske karte s pomoću sadržaja atlasa * **opisuje** praktičnu vrijednost služenja različitim kartama u svakodnevnom životu * **rješava** zadatke * **zapisuje** definiciju atlasa * **odgovara** na pitanja u kvizu Kahoot * **ispunjava** izlaznu karticu | | | | | | | | | | |
| **VREDNOVANJE**:  **formativno** - promatranje i pitanja na satu te davanje povratnih informacija učeniku; kviz u digitalnom alatu Kahoot, izlazna kartica | | | | | | | | | | |
| **POVEZANOST S MEĐUPREDMETNIM TEMAMA I DRUGIM PREDMETIMA**: Osobni i socijalni razvoj, Uporaba informacijske i komunikacijske tehnologije, Hrvatski jezik, Učiti kako učiti   * **osr:** 2.ciklus B. 2. 4 - Suradnički uči i radi u timu. * **ikt** - A 2. 1. Učenik prema savjetu odabire odgovarajuću digitalnu tehnologiju za izvršavanje zadatka. * **HJ** A. 5.3. Učenik čita tekst, izdvaja ključne riječi i objašnjava značenje teksta. * **uku A**.2.1. Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema | | | | | | | | | | |
| **KOMPETENCIJE:**  **Komunikacijske kompetencije**: izlagati usmeno, precizno, točno, uredno riješiti zadatke  **Socijalne kompetencije**: držati se određenog vremenskog okvira za izvršavanje samostalnih zadataka, pozorno pratiti, aktivno sudjelovati u radu, poštovati dogovorena pravila, **poticati** međusobno pomaganje i poštovanje te pozitivan i tolerantan odnos radom u parovima, grupnim radom **razvijati** međusobno poštovanje i pomaganje,  **Komunikacija na materinskom jeziku:** pravilno usmeno i pisano izražavanje  **Učiti kako učiti:** učinkovito upravljanje vremenom i informacijama prilikom samostalnog rješavanja zadataka | | | | | | | | | | |
| **KLJUČNI POJMOVI**: topografske karte, toponometrijske karte, topografske detaljne karte, pregledne topografske karte, pregledne geografske karte, tematske karte, atlas | | | | | | | | | | |
| **ORGANIZACIJA I TIJEK NASTAVNOG SATA** | | | | | | | | | | |
| **Vrijeme** | **Razrada aktivnosti**  **Aktivnosti učenika** | | | **Razrada aktivnosti**  **Aktivnosti učitelja** | | | | **Nastavne metode i oblici rada** | | **Nastavna sredstva i pomagala** |
| 5' | **UVODNI DIO**   * **formira** skupine * **zapisuje** naslov u bilježnicu | | | **UVODNI DIO**   * **formira** skupine koristeći listove različitih boja * **najavljuje** temu nastavnog sata * **zapisuje** naslov nastavne jedinice na ploču | | | | frontalni  demonstracija,  razgovor | | udžbenik,  radna bilježnica,  atlas,  listići u boji |
| 35' | **GLAVNI DIO**   * **čita** tekst u udžbeniku str. 20.-24. * koristeći se različitim bojama   **potcrtava** podjelu karata prema mjerilu i sadržaju   * radom u skupini **izrađuje** umnu mapu kako bi prikazao podjelu karata prema mjerilu i prema sadržaju   (umnu mapu može izraditi prema uputi učitelja u digitalnom alatu Coggle ili u bilježnici)   * radom u skupini rješavajući zadatke dobivene na radnom listiću (Prilog 1.) * **demonstrira** vještinu služenja atlasom * razlikuje geografske karte prema mjerilu i sadržaju * metodom razgovora s ostalim učenicima i učiteljem na primjeru karte vremenskih zona **opisuje** praktičnu vrijednost služenja različitim kartama u svakodnevnom životu | | | **GLAVNI DIO**   * **daje** upute za izradu umne mape * **razgovara** s učenicima o podjeli karata i praktičnoj vrijednosti karata u svakodnevnom životu * **demonstrira** vještinu služenja atlasom * **dijeli** radne listiće * **provjerava t**očnost učeničkih odgovora | | | | rad u skupini,  rad s tekstom,  demonstracija,  razgovor,  izlaganje,  izravna grafička metoda | | udžbenik,  radna bilježnica,  atlas,  računalo,  projektor,  tableti,  radni listići sa zadatcima,  bojice |
| 5' | **ZAVRŠNI DIO**   * radom u skupini **odgovara** na pitanja u digitalnom alatu Kahoot * samostalno **ispunjava** izlaznu karticu (Prilog 2.) | | | **ZAVRŠNI DIO**   * **projicira** pitanja   <https://create.kahoot.it/share/vrste-geografskih-karata/bd3d4ac6-d86e-4929-b715-7680bc649145>   * **dijeli** izlazne kartice | | | | rad u skupini  samostalan rad | | računalo,  projektor,  tableti,  mobiteli učenika |
| **PLAN ŠKOLSKE PLOČE**      **ATLAS-** zbirka različitih geografskih karata uvezenih u knjigu | | | | | | | | | | |
| **VREDNOVANJE/SAMOVREDNOVANJE:** | | | | | | | | | | |
| **ZADACI ZA PROVJERU ISHODA UČENJA:**  u digitalnom obliku kviz Kahoot, izlazna kartica (Prilog 2.) | | | | | | | | | | |
| **PRAKTIČNI RAD:**  Koristeći se kartom vremenskih zona u atlasu str. 16. izračunaj koliko je sati:  a) u Dallasu (Sjeverna Amerika), Perthu (Australija), Pekingu (Azija) ako je u Londonu 10:00 sati  b) u Dallasu (Sjeverna Amerika), Perthu (Australija), Pekingu (Azija) ako je u Zagrebu 12:00 sati.  c) u Madridu (Europa ) ako je u Chicagu (Sjeverna Amerika) 6:00 sati. | | | | | | | | | | |
| **RAD S UČENICIMA S TEŠKOĆAMA:**  Što je atlas?  Kako se dijele geografske karte prema sadržaju?  Navedi nekoliko primjera tematskih karata koristeći se atlasom.  Nacrtaj nekoliko topografskih znakova i napiši njihovo značenje koristeći se tumačem znakova**.** | | | | | | | | | | |
| **RAD S DAROVITIM UČENICIMA:**  Na stranicama Državne geodetske uprave na digitalnoj kartografskoj osnovi pronađi i uvećaj prostor svog zavičaja. | | | | | | | | | | |
| **LITERATURA:**  Predmetni kurikulum  [www.geografija.hr](http://www.geografija.hr); [www.skolskiportal.hr](http://www.skolskiportal.hr) ; <http://www.enciklopedija.hr/> | | | | | | | | | | |
| **POVEZNICE S DIGITALNIM SADRŽAJIMA:**  <https://create.kahoot.it/share/vrste-geografskih-karata/bd3d4ac6-d86e-4929-b715-7680bc649145> (kviz u digitalnom alatu Kahoot)  <https://coggle.it/>(digitalni alat za izradu umne mape**)** | | | | | | | | | | |

\* Za sve odgojno-obrazovne ishode u kurikulumu određena je razina usvojenosti dobar koja služi učitelju kao osnova za daljnje planiranje poučavanja i učenja ali i kao osnova za planiranje i provedbu vrednovanja. Za svaku nastavnu jedinicu preuzete su iz metodičkog priručnika mentorske skupine i ostale razine usvojenosti (zadovoljavajuća, vrlo dobra i iznimna) koje nisu kriteriji ocjenjivanja, već mogu poslužiti učitelju kao pomoć pri vrednovanju. Svaka viša razina podrazumijeva usvojenost ishoda nižih razina.

Prilog 1: Radni listićsa zadatcima

**Sljedeće zadatke riješi s pomoću geografskog atlasa.**

1. Na kojim je stranicama u atlasu prikazana Afrika?

2. Na kojoj se stranici u atlasu nalazi karta na kojoj ćeš pogledati klimatska područja u svijetu?

3. Želiš nazvati prijatelja koji se trenutno nalazi u Buenos Airesu u Argentini u Južnoj Americi. Ne znaš koliko je tamo sati. Kako je naslovljena

karta u atlasu na kojoj ćeš naći traženi podatak?

4. Na geografskoj karti Geografske cjeline Europe u atlasu na str. 48. pročitaj na koliko se geografskih cjelina dijeli Europa.

5. Kojoj skupini topografskih karata pripada karta svijeta u atlasu na str. 7?

Prilog 2: Izlazna kartica

Ime i prezime:

Vrste geografskih karata

**Odgovori na pitanja i prilikom izlaska iz učionice predaj ispunjenu karticu učitelju/ici.**

1. Navedi temu današnjeg nastavnog sata.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. Jesi li danas naučio/la neku novu vještinu? Ako jesi, navedi koju.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Što ti je ostalo nejasno nakon današnjeg nastavnog sata?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.